DJEČJI VRTIĆ „SMOKVICA“

POJATNO, MATIJE GUPCA 92

Temeljem članka 17. Zakona o predškolskom odgoju i naobrazbi (NN 10/97, 107/07, 94/13, 57/22) i članka 9. i članka 28. Statuta Dječjeg vrtića „Smokvica“ i članka 24. Pravilnika o upisu Dječjeg vrtića Smokvica, osnivač Dječjeg vrtića „Smokvica“ Marica Prstačić Ljubić donosi, a Upravno vijeće na sjednici održanoj dana 30.05. 2023. godine potvrđuje:

**ODLUKU**

**o provođenju i cijeni koštanja opservacijskog programa za djecu s teškoćama u razvoju**

1. U Dječji vrtić Smokvica u redovite odgojne skupine upisuju se djeca s teškoćama u razvoju potvrđene nalazima i mišljenjima nadležnih stručnih tijela, a u skladu s sa prostornim i stručnim kapacitetima vrtića.
2. Povjerenstvo za upis Dječjeg vrtića Smokvica nakon provedenog inicijalnog razgovora s roditeljima i pregleda dostavljenih nalaza i mišljenja nadležnih stručnih tijela donosi individualizirani plan i program praćenja djeteta u trajanju od 2 sata dnevno kroz 3 mjeseca ukupno, s mogućnosti produživanja na dodatnih 3 mjeseca.
3. Roditelj mora dati pisanu suglasnost na ponuđeni Plan i program praćenja za svoje dijete. Temeljem suglasnosti roditelja, Dječji vrtić Smokvica i roditelj sklapaju ugovor o provedbi opservacijskog programa.
4. Istekom roka na koji je sklopljen opservacijski ugovor stručni tim vrtića donosi konačnu ocjenu o integraciji kada roditelj s Vrtićem potpisuje Ugovor o neposrednim pravima i obvezama u ostvarivanju programa jaslica ili vrtića s preciziranom dužinom boravka.
5. Ekonomska cijena koštanja Opservacijskog programa iznosi 130,00 (stotrideset) eura mjesečno, a roditelj u cijeni sudjeluje ovisno o visini subvencije jedinice lokalne samouprave s čijeg područja dolaze.

Odluka stupa na snagu danom donošenja.

 Osnivač Dječjeg vrtića Smokvica

 Marica Prstačić Ljubić